《开德天王台诗》
宋代·李若水

还家十日坐井底，北风吹我上高台。
亭亭寒日光彩薄，幕空云影低徘徊。
半折老木卧崖腹，衔枯野鹊时到来。
沙飞客眼展不尽，雉楼向我争崔嵬。
故人天涯云水隔，童背酒壶聊自开。
胸中叠厅浇不下，旁人已潮红满腮。
西湖百步水作界，北城万瓦烟成堆。
十年黄土涴双足，把筇今日踏霜苔。
登高能赋我辈事，莫惜淡墨留墙隈。
后日重来拂石坐，山阴陈迹空自哀。

作者简介：李若水（1093年－1127年），原名若冰，字清卿，洺州曲周县（今河北曲周县）水德堡村人。靖康元年为太学博士，官至吏部侍郎，曾奉旨出使金国。靖康二年随宋钦宗至金营，怒斥敌酋完颜宗翰，不屈被害。后南宋追赠观文殿学士，谥忠愍。有《李忠愍公集》。徽宗宣和四年（1122年），为元城尉，调平阳府司录，济南府教授，除太学博士。钦宗靖康元年（1126年），为太常博士。既而使金，迁著作佐郎。使还，擢尚书吏部侍郎兼权开封府尹。二年，从钦宗至金营，金人背约，逼钦宗易服，若水敌不屈残杀，时年三十五。